**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške **138 509,67** EUR bez DPH. **Zákazka je rozdelená na časti** (viď. bod 4 týchto súťažných podkladov).

**Názov zákazky: VÝSADBA DREVÍN 2021**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ..............................................Bc. Martin Šikula, v. r. odbor územného rozvoja a koncepcií...............................................Ing. arch. Ondrej Horváth, v. r. vedúci odboru územného rozvoja a koncepcií |
|  |  |
| Za súlad súťažných podkladov so ZVO: | ...............................................JUDr. Radoslav Bazala, v. r. odbor verejného obstarávania...............................................Mgr. Marek Motyka, v. r. vedúci odboru verejného obstarávania |
| Schválil: | ................................................JUDr. Peter Bročka, LL.M., v. r. primátor mesta |

**OBSAH**

[A. Podmienky súťaže 3](#_Toc86307295)

[Komunikácia 3](#_Toc86307296)

[1. Komunikácia medzi verejným obstarávateľom a záujemcami/uchádzačmi 3](#_Toc86307297)

[Predkladanie ponuky a jej obsah 4](#_Toc86307298)

[2. Predkladanie ponuky 4](#_Toc86307299)

[3. Obsah ponuky 5](#_Toc86307300)

[5. Zábezpeka 6](#_Toc86307301)

[Otváranie a vyhodnocovanie ponúk 6](#_Toc86307302)

[6. Otváranie ponúk 6](#_Toc86307303)

[7. Vyhodnotenie splnenia podmienok účasti a vyhodnocovanie ponúk 6](#_Toc86307304)

[Ukončenie súťaže 7](#_Toc86307305)

[8. Informácia o výsledku vyhodnotenia ponúk 7](#_Toc86307306)

[9. Súčinnosť úspešného uchádzača potrebná na uzavretie zmluvy 7](#_Toc86307307)

[10. Uzavretie zmluvy 7](#_Toc86307308)

[Ostatné 7](#_Toc86307309)

[11. Zdroj finančných prostriedkov 7](#_Toc86307310)

[12. Skupina dodávateľov 7](#_Toc86307311)

[13. Variantné riešenie 8](#_Toc86307312)

[14. Doplňujúce informácie 8](#_Toc86307313)

[B. Návrh zmluvy 9](#_Toc86307314)

[C. Opis predmetu zákazky 14](#_Toc86307315)

[15. Názov predmetu zákazky 14](#_Toc86307316)

[16. Opis predmetu zákazky 14](#_Toc86307317)

[D. Kritériá na vyhodnotenie ponúk a spôsob ich uplatnenia 15](#_Toc86307318)

[17. Kritériá na vyhodnotenie ponúk 15](#_Toc86307319)

[18. Spôsob uplatnenia kritérií 15](#_Toc86307320)

[E. Návrh na plnenie kritérií 16](#_Toc86307321)

[F. Súhlas uchádzača s obsahom návrhu zmluvy 17](#_Toc86307322)

[G. Prílohy súťažných podkladov 19](#_Toc86307323)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
			7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky
			1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
			2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
			3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá podľa vzoru uvedeného v časti E. týchto súťažných podkladov.
			4. Uchádzač predloží ponukový rozpočet (vyplnený/ocenený výkaz výmer), ktorý je prílohou návrhu na plnenie kritérií.
			5. **Ak sa navrhujú ekvivalenty** /výrobky iných výrobcov, ako je uvedené vo výkaze výmer/, uchádzač uvedie názov výrobku a výrobcu v príslušnom riadku výkazu výmer.
			6. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			7. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			8. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			9. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.

**Použitie ekvivalentných výrobkov/materiálov**

V prípade, že bude výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, jedná sa o referenčný výrobok. Verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na technické a funkčné vlastnosti. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný navrhovaný účel, plnú funkčnosť a zabezpečiť jeho dodržanie. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke.

Pri návrhu na použitie iných ekvivalentných materiálov/výrobkov ako sú uvedené vo výkaze výmer je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä funkčnú súvislosť medzi navrhovanými materiálmi vo výkaze výmer a ním navrhnutými materiálmi/výrobkami.

* + 1. **Rozdelenie zákazky na časti**
			1. Zákazka je rozdelená na 3 časti:

1.časť zákazky – Lokalita Parná – alej pri cyklotrase

2.časť zákazky –Lokalita Park Janka Kráľa v Trnave – alej

3.časť zákazky – Lokalita Štrky – plocha F, plocha D, plocha B, cesta

4.2. Uchádzač môže predložiť ponuku na ktorúkoľvek časť zákazky, na viac častí zákazky aj na všetky časti zákazky.

4.3. Ponuka musí byť predložená na celý rozsah predmetu zákazky a na všetky položky predmetu zákazky v rámci príslušnej časti.

* + 1. Zábezpeka
			1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky v čase uvedenom vo výzve na predkladanie ponúk a bude prebiehať **on-line sprístupnením** prostredníctvom systému JOSEPHINE.
			2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
			3. On-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
			4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
			5. Pravidlá otvárania ponúk sú rovnaké pre všetky časti zákazky.
		2. Vyhodnotenie splnenia podmienok účasti a vyhodnocovanie ponúk
			1. Pri každej časti zákazky verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u **uchádzača, ktorý sa umiestnil na prvom mieste v poradí** splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
			2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy
			1. Uchádzač /uchádzači/ je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
			2. Verejný obstarávateľ v súlade s § 11 ZVO neuzavrie zmluvu s uchádzačom /uchádzačmi/, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač /uchádzači/ najneskôr v čase uzavretia zmluvy poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
		3. Uzavretie zmluvy
			1. Výsledkom postupu verejného obstarávania bude uzavretie zmluvy s  úspešným uchádzačom /uchádzačmi, t. j. na každú časť zákazky bude uzavretá samostatná zmluva, a to v súlade s týmito súťažnými podkladmi a s ponukou predloženou úspešným uchádzačom/uchádzačmi.
			2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy, ktorý je uvedený v časti B. týchto súťažných podkladov.
			3. Verejný obstarávateľ môže uzavrieť zmluvu s úspešným uchádzačom/uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
			1. Zákazka bude financovaná z vlastných prostriedkov verejného obstarávateľa.
		2. Skupina dodávateľov
			1. Skupina dodávateľov sa v zmysle § 2 ods. 5 ZVO považuje za uchádzača.
			2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
			3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
		3. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
		4. Doplňujúce informácie
			1. Uchádzačom odporúčame vykonať obhliadku miest výsadby, aby si sami overili a získali potrebné informácie, nevyhnutné na prípravu a spracovanie ponuky. Miesto výsadby je verejne prístupné.

# Návrh zmluvy

**Zmluva na poskytnutie služby**

(ďalej aj ako „zmluva“)

**Čl. 1**

**ZMLUVNÉ STRANY**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M., primátor mesta

osoby oprávnenie na rokovanie

vo veciach Zmluvy:

Telefón:

Email:

(ďalej len ako „Objednávateľ“)

1. **Dodávateľ:**

Obchodné meno:

Miesto podnikania:

IČO:

DIČ:

IČ DPH:

bankové spojenie:

Číslo účtu:

Telefón:

Email:

(ďalej len ako „Dodávateľ“)

(spolu Objednávateľ s Dodávateľom aj ako „zmluvné strany“)

**Čl. 2.**

**PREDMET ZMLUVY**

2.1 Názov zákazky: „**Výsadba drevín 2021 –** časť zákazky...“

2.2 Predmetom zmluvy je poskytnutie služby (ďalej aj ako „plnenie“), a to na základe vystavenia jednotlivých písomných objednávok Objednávateľa doručovaných Dodávateľovi podľa čl. 10 zmluvy v elektronickej forme prostredníctvom elektronickej pošty a/alebo za podmienok dohodnutých touto zmluvou. Plnenie bude pozostávať v poskytovaní služieb v nasledovnom rozsahu služieb:

1. výsadba drevín
2. starostlivosť o dreviny.

2.3 Dodávateľ sa zaväzuje dodať a poskytnúť pre Objednávateľa plnenie podľa podmienok dohodnutých v tejto zmluve, riadne, včas a v súlade s požiadavkami Objednávateľa, najmä podľa prílohy – opis predmetu zákazky. Dodávateľ je pritom povinný dodať a poskytnúť plnenie v požadovanej kvalite, s odbornou starostlivosťou a postupom v súlade so špecifickými podmienkami ustanovenými všeobecne záväznými právnymi predpismi alebo inými všeobecne platnými normami vzťahujúcimi sa na plnenie tejto zmluvy.

2.4 Dodávateľ potvrdzuje, že sa v plnom rozsahu oboznámil s rozsahom a povahou plnenia, že sú mu známe technické a kvalitatívne podmienky k realizácii plnenia, a že disponuje takými kapacitami a odbornými znalosťami, ktoré sú k dodaniu kompletného plnenia potrebné.

2.5 Objednávateľ sa zaväzuje plnenie dodané a poskytnuté od Dodávateľa v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

**Čl. 3**

**ČAS PLNENIA**

3.1. Dodávateľ sa zaväzuje dodávať objednané služby od účinnosti zmluvy po dobu jej platnosti v rozsahu a v termínoch podľa vystavených objednávok Objednávateľa.

3.2. Dodávateľ sa zaväzuje dodávať objednanú službu v termínoch uvedených v objednávke alebo dohodnutých s Objednávateľom. Ak nie je dohodnuté inak, Dodávateľ sa zaväzuje začať vykonávať práce najneskôr do 2 dní od doručenia objednávky Objednávateľa.

3.3 Dodržanie termínov plnenia je podmienené riadnym a včasným spolupôsobením zmluvných strán. V prípade, že z dôvodu neposkytnutia oprávneného spolupôsobenia Objednávateľa došlo k prerušeniu vykonávania plnenia, lehota na dodanie/poskytnutie plnenia sa predlžuje o dobu prerušenia vykonávania plnenia do poskytnutia oprávneného spolupôsobenia zo strany Objednávateľa.

**Čl. 4**

**CENA PLNENIA**

4.1 Cena plnenia je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

4.1.1 Cena plnenia podľa bodu 2.2. písm. a) zmluvy:

|  |  |  |
| --- | --- | --- |
| Cena bez DPH |  | **€** |
| DPH |  | **€** |
| **Celková cena s DPH** |  | **€** |

4.1.2 Cena plnenia podľa bodu 2.2. písm. b) zmluvy:

|  |  |  |
| --- | --- | --- |
| Cena bez DPH / kalendárny mesiac |  | **€** |
| DPH |  | **€** |
| **Celková cena s DPH / kalendárny mesiac** |  | **€** |

4.2 Pre vylúčenie pochybností platí, že Dodávateľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu plneniu tejto zmluvy, aj keď nie sú vyslovene uvedené v tejto zmluve, pričom náklady na tieto tovary, služby a práce sú zahrnuté do ceny plnenia podľa tejto zmluvy.

4.3 Dodávateľ sa nemôže dovolávať a uplatňovať nároky na zvýšenie ceny plnenia v prípade vlastných chýb alebo nedostatkov riadenia a koordinácie činností pri príprave a realizácii plnenia.

4.4 Práce a služby, ktoré Dodávateľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

**Čl. 5**

**PLATOBNÉ PODMIENKY**

* 1. Dodávateľ je oprávnený vystaviť Objednávateľovi faktúru 1x mesačne, vždy do 5-teho dňa nasledujúceho mesiaca. K faktúre bude priložený súpis skutočne vykonaných služieb Dodávateľom potvrdený Objednávateľom vo forme originálu záznamu z pracovného denníka.
	2. Faktúra musí obsahovať informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.
	3. Zmluvné strany sa dohodli, že Dodávateľ nevystavuje preddavkové zálohové faktúry.
	4. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto zmluvy.
	5. Lehota splatnosti faktúry je 15 dní od jej doručenia Objednávateľovi.

**Čl. 6**

**PODMIENKY PLNENIA**

6.1. Dodávateľ bude povinný pri vykonávaní služieb dodržiavať platné VZN o verejnej zeleni a dodržiavať pokyny Objednávateľa. Plnenie musí byť dodané/poskytnuté v požadovanej kvalite a nesmie mať žiadne vady a nedostatky brániace jeho prebratiu alebo užívaniu.

6.2 Dodávateľ sa zaväzuje pracovné operácie plnenia uskutočňovať podľa aktuálnych klimatických podmienok tak, aby boli zabezpečené všetky podmienky odborného plnenia predmetu zmluvy. V závislosti od počasia bude môcť niektoré pracovné operácie časovo posunúť a to vždy tak, aby sa časový posun neprejavil negatívne na kvalite plnenia.

* 1. Dodávateľ sa zaväzuje, že pri plnení zmluvy nepoužije žiadny materiál/tovar/prípravok, o ktorom je v dobe jeho použitia známe, že je nevhodný na použitie. Pokiaľ Dodávateľ túto povinnosť poruší, preberá na seba všetku zodpovednosť za škody a dôsledky s tým spojené alebo vyvolané.
	2. Dodávateľ bude pracovné operácie plnenia zabezpečovať vlastnými odbornými a technickými prostriedkami s tým, že k riadnemu a včasnému plneniu zabezpečí potrebné množstvo kvalifikovaných a technicky spôsobilých pracovníkov, strojného zariadenia a technického vybavenia. Pri vykonaní služby bude Dodávateľ postupovať samostatne, bez nutnosti podrobného usmerňovania zo strany Objednávateľa, okrem tých usmernení a pokynov, ktoré si Objednávateľ vopred vyhradí.
	3. Dodávateľ v plnom rozsahu zodpovedá za bezpečnosť a ochranu zdravia všetkých osôb vo vzťahu k Dodávateľovi pri plnení tejto zmluvy a pri dodaní/poskytnutí plnenia vo verejnom priestranstve vykoná také bezpečnostné opatrenia, aby nedošlo k ohrozeniu osôb alebo majetku v bezprostrednom okolí plnenia. Dodávateľ je povinný zabezpečiť si na vlastné náklady osobné ochranné pomôcky na ochranu zdravia pracovníkov Dodávateľa alebo osôb vo vzťahu k Dodávateľovi. Pri zistení nedostatkov za sankčné postihy zo strany orgánov štátnej alebo verejnej správy za nesplnenie alebo nedodržanie uvedených povinností zodpovedá Dodávateľ.
	4. Dodávateľ pri plnení zmluvy v prípade zistenia takých stavov drevín, ktoré bezprostredne ohrozujú bezpečnosť pohybu osôb alebo účastníkov cestnej premávky (napr. pádom suchého alebo inak poškodeného konára, resp. pádom poškodeného stromu), bude Dodávateľ povinný bezodkladne nahlásiť túto skutočnosť Objednávateľovi, ktorý určí ďalší postup. Po určení rozsahu prác Objednávateľom bude Dodávateľ následne povinný bezodkladne uskutočniť plnenie za účelom odstránenia zdroju ohrozenia. Dodávateľ bude povinný pred, počas a aj po vykonaní zásahov robiť fotodokumentáciu, ktorú po ukončení zásahov (plnenia) poskytne Objednávateľovi.
	5. Dodávateľ zabezpečí sám a na vlastné náklady odvoz a zneškodňovanie odpadov, ktoré sú výsledkom jeho činnosti pri plnení tejto zmluvy.
	6. Dodávateľ je povinný po celú dobu trvania zmluvy viesť pracovný denník. Preukázateľne a čitateľne sa v ňom uvedú záznamy o mieste, čase a rozsahu plnenia (pracovných operácií) v rámci služieb, ktoré vykonáva pre Objednávateľa. Dodávateľ je ďalej povinný do pracovného denníka uvádzať všetky skutočnosti majúce vplyv na plnenie zmluvy.
	7. Zápisy do pracovného denníka čitateľne zapisuje Dodávateľ alebo ním poverený pracovník. Okrem toho môže do pracovného denníka uvádzať zápisy iba poverený zamestnanec Objednávateľa. Dodávateľ je povinný rešpektovať pokyny uvedené Objednávateľom v pracovnom denníku čo do rozsahu, kvality aj časového vymedzenia uskutočnenia plnenia, ktoré nie sú v rozpore s touto zmluvou. Objednávateľ zápisom súhlasu v pracovnom denníku preberá uskutočnené plnenie od Dodávateľa.
	8. Objednávateľ má právo priamo v teréne vykonávať priebežnú kontrolu plnenia a kontrolovať jednotlivé postupy a kvalitu prevedenia plnenia. Kontrolu vykonaných služieb môže vykonávať nielen zamestnanec Objednávateľa, ale aj Objednávateľom poverená osoba, ktorej je Dodávateľ povinný po predložení poverenia Objednávateľa poskytnúť maximálnu súčinnosť. Objednávateľ má právo si vyhradiť, že sa konkrétna pracovná operácia plnenia vykoná podľa jeho osobitných pokynov.

**Čl. 7**

**ODOVZDANIE A PREVZATIE PLNENIA**

7.1 Povinnosť dodať plnenie podľa tejto zmluvy splní Dodávateľ odovzdaním plnenia Objednávateľovi na základe zápisov v pracovnom denníku. Po vykonaní služieb za príslušný kalendárny mesiac predloží Dodávateľ Objednávateľovi na odsúhlasenie pracovný denník. Objednávateľ podpisom pracovného denníka potvrdí jeho správnosť. Zápis v pracovnom denníku je podkladom pre oprávnenosť fakturácie plnenia podľa čl. 5 zmluvy.

7.2 Objednávateľ si vyhradzuje právo neprevziať plnenie, ktoré vykazuje vady a nedorobky alebo ktoré nebude v požadovanej kvalite, resp. ktorého súčasť nebude posúdená zástupcom Objednávateľa vyhodnotená ako ekvivalentná. V prípade neprevzatia takéhoto plnenia Objednávateľ vyzve zápisom do pracovného denníka k odstráneniu nedostatkov s uvedením technicky primeraného termínu ich odstránenia. Rozhodnutie zástupcu Objednávateľa o nedostatočnej kvalite, resp. o neekvivalentnosti musí byť v pracovnom denníku písomne odôvodnené.

7.3 Pre zápisy v pracovnom denníku sa primerane postupuje podľa dojednaní v čl. 6 zmluvy.

**Čl. 8**

**SANKCIE**

8.1 Objednávateľ si vyhradzuje v prípade zistenia nekvalitne vykonaných a dodaných služieb zo strany Dodávateľa právo uplatniť voči Dodávateľovi zmluvnú pokutu za preukázané porušenie do výšky 10% z fakturovanej čiastky za príslušný kalendárny mesiac.

8.2 Objednávateľ má právo na zmluvnú pokutu vo výške 300 EUR za každú neoprávnenú fakturáciu, t. j. fakturáciu za nevykonané služby (plnenie).

8.3 Zmluvná pokuta bude uhradená na základe vystavenej faktúry Objednávateľa so splatnosťou 15 dní od jej doručenia Dodávateľovi.

8.4 Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,05 % z fakturovanej ceny plnenia za každý deň omeškania.

8.5 Úrok z omeškania bude uhradený na základe vystavenej faktúry Dodávateľa so splatnosťou 15 dní od jej doručenia Objednávateľovi.

**Čl. 9**

**ZODPOVEDNOSŤ ZA ŠKODU**

9.1 Dodávateľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

9.2 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 10**

**KONTAKTNÉ ÚDAJE**

* 1. Kontaktné údaje o zodpovednej osobe za Objednávateľa:

meno a priezvisko:

tel.:

mobil:

e-mail:

* 1. Kontaktné údaje o zodpovednej osobe za Dodávateľa:

meno a priezvisko:

tel.:

mobil:

e-mail:

* 1. V prípade akejkoľvek zmeny údajov uvedených v tomto článku zmluvy sa príslušná zmluvná strana zaväzuje bezodkladne informovať písomne druhú zmluvnú stranu, pričom zmena je pre strany účinná dňom doručenia písomného oznámenia o zmene takéhoto kontaktného údaju.

**Čl. 11**

**PLATNOSŤ ZMLUVY A UKONČENIE ZMLUVY**

* 1. Táto zmluva sa uzatvára s platnosťou na dobu určitú 24 mesiacov od nadobudnutia účinnosti tejto zmluvy.
	2. Túto zmluvu možno ukončiť pred uplynutím doby platnosti zmluvy:
1. písomnou dohodou oboch zmluvných strán,
2. písomnou výpoveďou Objednávateľa, z dôvodu porušenia zmluvy druhou stranou s výpovednou dobou 1 mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej technicky primeranú lehotu na nápravu, ktorá nebude kratšia ako 3 pracovné dni. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu
3. písomnou výpoveďou Dodávateľa z dôvodu neuhradenia ceny za dodané služby podľa riadne vystavenej a doručenej Faktúry podľa tejto zmluvy, s výpovednou dobou 1 mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej primeranú lehotu na nápravu, ktorá nebude kratšia ako 3 pracovné dni. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu
	1. Pri ukončení zmluvného vzťahu si zmluvné strany vzájomne vysporiadajú svoje záväzky ku dňu ukončenia zmluvy.

**Čl. 12**

**ZÁVEREČNÉ USTANOVENIA**

12.1 Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

12.2 Zmeny zmluvy možno uskutočniť len písomne po predchádzajúcej dohode obidvoch zmluvných strán formou písomného dodatku k tejto zmluve, inak je zmena či doplnenie neplatné.

12.3 Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

12.4 Zmluva je vyhotovená v štyroch rovnopisoch, z toho 3 vyhotovenia dostane Objednávateľ a 1 vyhotovenie dostane Dodávateľ.

* 1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
	2. Neoddeliteľnými prílohami tejto zmluvy sú návrh na plnenia kritérií a opis predmetu zákazky
	3. Zmluva bola zverejnená dňa .....................

 V Trnave, dňa ........................ V .................., dňa...................

 ........................................................ ........................................................

Objednávateľ Dodávateľ

JUDr. Peter Bročka, LL.M

primátor mesta

# Opis predmetu zákazky

1. Názov predmetu zákazky

Výsadba drevín 2021

Časti zákazky:

1.časť zákazky – Lokalita Parná – alej pri cyklotrase

2.časť zákazky –Lokalita Park Janka Kráľa v Trnave – alej

3.časť zákazky – Lokalita Štrky – plocha F, plocha D, plocha B, cesta

1. Opis predmetu zákazky
	1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník, kód CPV: 77300000-3 – Záhradnícke služby

**Opis predmetu zákazky**

Predmetom zákazky je zabezpečenie výsadby a starostlivosti o dreviny v rámci revitalizácie dolného povodia a hydrického biokoridoru Parná - alej pri cyklotrase, revitalizácie Parku Janka Kráľa v Trnave – alej a Štrkov – plocha F, plocha D, plocha B, cesta v zmysle grafických a textových príloh.

Prílohy: Technické správy, situácie a výkazy výmer pre jednotlivé časti

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je pri každej časti zákazky najnižšia celková cena v Eur s DPH za predmet zákazky príslušnej časti podľa návrhu na plnenie kritérií podľa časti E. súťažných podkladov. Celková cena za predmet zákazky príslušnej časti musí zahŕňať všetky náklady spojené s požadovaným predmetom.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH (za príslušnú časť zákazky), ako druhá v poradí bude označená ponuka s druhou najnižšou celkovou cenou v eur s DPH (za príslušnú časť zákazky) atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 7.1 týchto súťažných podkladov umiestni na prvom mieste v poradí.

# Návrh na plnenie kritérií

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Výsadba drevín 2021“**

**Kritérium – najnižšia celková cena v eur s DPH za predmet zákazky**

|  |  |  |  |
| --- | --- | --- | --- |
| **1. ČASŤ Lokalita Parná – alej pri cyklotrase\*** | **Cena bez DPH****v eur** | **DPH** **v eur** | **Cena spolu s DPH****v eur** |
|  |  |  |  |

**Kritérium – najnižšia celková cena v eur s DPH za predmet zákazky**

|  |  |  |  |
| --- | --- | --- | --- |
| **2. ČASŤ –** **Lokalita Park Janka Kráľa v Trnave – alej\*** | **Cena bez DPH****v eur** | **DPH****v eur** | **Cena spolu s DPH****v eur** |
|  |  |  |  |

**Kritérium – najnižšia celková cena v eur s DPH za predmet zákazky**

|  |  |  |  |
| --- | --- | --- | --- |
| **3. ČASŤ – Lokalita Štrky – plocha F, plocha D, plocha B, cesta\*** | **Cena bez DPH****v eur** | **DPH** **v eur**  | **Cena spolu s DPH****v eur**  |
|  |  |  |  |

**\* uchádzač vyplní len návrh na plnene kritéria pre tú časť zákazky, na ktorú predkladá ponuku**

Dátum:

 ....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy podľa časti B. súťažných podkladov k podlimitnej zákazke s názvom: „**1. ČASŤ Lokalita Parná – alej pri cyklotrase**.

V ..............................., dňa ...............................

 .................................................................................

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy podľa časti B. súťažných podkladov k podlimitnej zákazke s názvom: „**2. ČASŤ – Lokalita Park Janka Kráľa v Trnave – alej**.

V ..............................., dňa ...............................

 ..................................................................

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy podľa časti B. súťažných podkladov k podlimitnej zákazke s názvom: „**3. ČASŤ – Lokalita Štrky – plocha F, plocha D, plocha B, cesta**.

V ..............................., dňa ...............................

 ..................................................................

podpis osoby oprávnenej konať za uchádzača

# Prílohy súťažných podkladov

Technické správy, situácie a výkazy výmer pre jednotlivé časti